अज्ञात कारणों से युवक ने जहर खाया, मौत
कैंट पुलिस थानांतर्गत सप्लाई डिपो के पास रहने वाले एक युवक की जहर खाने से मौत हो गई। पुलिस के अनुसार युवक का नाम पवन पटेल उम्र 23 साल है। जानकारी के मुताबिक उसने अज्ञात कारणों के चलते मंगलवार को जहरीला पदार्थ निगल लिया था। परिजनों ने उसे जिला अस्पताल में भर्ती कराया था। जहां इलाज के दौरान उसकी बुधवार सुबह करीब 6.30 बजे मौत हो गई। पुलिस ने मर्ग कायम जांच में लिया है।
युवक ने जहर खाया, हालत गंभीर
सागर | बंडा के पजनारी गांव निवासी युवक नेहरसिंह ने जहरीला पदार्थ निगल लिया। परिजनों से उसे जिला अस्पताल में भर्ती कराया है। डॉक्टरों के अनुसार जहर उसके शरीर के अधिकांश हिस्से में फैल चुका है। जिसके चलते उसकी हालत गंभीर है। चर्चाओं के अनुसार नेहरसिंह बंडा जनपद पंचायत का सदस्य है। पुलिस ने फिलहाल आत्महत्या के प्रयास का केस दर्ज किया है।
hin_Deva hin_Deva hin_Deva hin_Deva